Matúš Oľha

Matúš Oľha (* 8. september 1959, Prešov) je slovenský divadelný a televízny režisér. Syn Štefana Oľhu, manželka Natália, brat Zuzany Oľhovej.

V roku 1984 absolvoval štúdium divadelnej réžie na Vysokej škole múzických umení v Bratislave. V rokoch 1984-88 bol režisérom činohry Divadla Jozefa Gregora Tajovského vo Zvolene. Od roku 1988 je režisérom v Slovenskom komornom divadle v Martine, hosťovsky režíroval vo viacerých slovenských divadlách. Počas štúdia na VŠMU bol režisérom Malého divadelného štúdia v Košiciach, s divadelnou hrou Biela nemoc od Karla Čapka vyhrali celoslovenskú divadelnú prehliadku amatérskych súborov v Martine Scénická žatva. Hral vo filme Šiesta veta. 19. decembra 2007 ho akademický senát Akadémie umení v Banskej Bystrici zvolil do funkcie rektora. 

Osobnosti z Prešova
Absolventi Vysokej školy múzických umení
Slovenskí televízni režiséri
Slovenskí divadelní režiséri
Slovenské komorné divadlo
Divadlo Jozefa Gregora Tajovského
Slovenskí vysokoškolskí pedagógovia
Vyučujúci na Akadémii umení v Banskej Bystrici
Rektori Akadémie umení v Banskej Bystrici